钦定古今图书集成/方舆汇编/职方典/第1184卷 > 《问大冶长老乞桃花茶栽东坡》前人
## 钦定古今图书集成/方舆汇编/职方典/第1184卷 > 《问大冶长老乞桃花茶栽东坡》前人

《周诗记苦茶》茗饮出近世“初缘厌粱肉，假此雪昏滞。
嗟我五亩园，桑麦苦蒙蘙。不令寸地闲，更乞茶子蓺。
饥寒未知免，已作大饱计。庶将通有无，农末不相戾。
春来冻地裂，紫笋森已锐。牛羊烦诃叱，筐筥未敢睨。
江南老道人，齿发日夜逝。他年雪堂品，尚记桃花裔。”